

**3. น้ำท่วมโลก (ปฐมกาล 6:11-22, 7:11-23, 8:114-22) (The Great Flood)**

หลายปีผ่านไปมนุษย์เพิ่มจำนวนขึ้นบนโลก แต่ผู้คนส่วนใหญ่กลับเลือกทำสิ่งไม่ดีและชีวิตของเขาเต็มไปด้วยความบาป ซึ่งทำให้พระเจ้าเสียใจอย่าง

มาก พระองค์รู้สึกเสียใจที่ได้สร้างมนุษย์ขึ้นมา ในที่สุดพระองค์จึงตัดสินใจที่จะทำลายความบาปและความชั่วร้ายทั้งหมดบนโลกโดยการทำให้เกิดน้ำท่วมโลก

อย่างไรก็ตามมีชายคนหนึ่งที่เลือกทำสิ่งที่ดีและถูกต้อง เขารักพระเจ้าและทำตามคำของพระเจ้าทุกอย่าง ชายคนนี้ชื่อ โนอา พระเจ้าบอกโนอาเกี่ยวกับแผนการที่จะทำลายโลกและสัญญาว่าจะปกป้องโนอาและครอบครัวให้ปลอดภัย พระองค์ได้สั่งให้โนอาสร้างเรือขนาดใหญ่ขึ้นมาลำหนึ่ง พระเจ้าบอกโนอาว่าควรจะสร้างเรือนี้อย่างไร ควรสร้างประตูตรงไหนและควรจะสร้างหลังคาแบบไหน และเนื่องจากโนอาเชื่อฟังพระเจ้าเขาจึงทำตามทุกอย่างที่พระเจ้าสั่งให้เขาทำ

ในขณะที่โนอาและครอบครัวกำลังยุ่งอยู่กับการสร้างเรืออยู่นั้น ผู้คนหลายคนหัวเราะเยาะเขาและหาว่าพวกเขาบ้า แต่ถึงอย่างนั้นโนอาก็ยังคงเชื่อฟังพระเจ้าและสร้างเรือต่อไปตามที่พระองค์ได้สั่งให้เขาทำ

เมื่อทุกอย่างพร้อมแล้ว พระเจ้าได้สั่งให้โนอาพาภรรยา ลูกชายทั้งสามคนและลูกสะใภ้เข้าไปในเรือ พระองค์ได้ให้สัตว์ทุกชนิด ทั้งตัวผู้และตัวเมียอย่างละตัวเข้าไปในเรือด้วย เมื่อสัตว์ทุกตัวเข้าไปหมดแล้ว พระเจ้าก็ปิดประตูเรือลงและให้ฝนตกหนักเป็นเวลาสี่สิบวันสี่สิบคืน น้ำก็เพิ่มปริมาณขึ้นจนท่วมมิดยอดเขาที่สูงที่สุด ไม่มีสิ่งมีชีวิตใดรอดจากน้ำท่วมครั้งนี้นอกจากพวกที่อยู่ในเรือ และน้ำท่วมโลกอยู่เป็นเวลาถึง 150 วัน

หลังจากผ่าน 150 วันไปแล้ว ในที่สุดเรือก็ได้ไปจอดติดอยู่บนเทือกเขาใหญ่ หลายวันต่อมาโนอาได้ส่งนกกาออกไปตัวหนึ่ง กาก็บินไปมาจนน้ำลดแห้งจากแผ่นดิน หลังจากนั้นโนอาได้ส่งนกพิราบออกไป แต่นกพิราบตัวนั้นบินกลับมาเนื่องจากไม่พบที่จะจับอาศัยอยู่ได้ เจ็ดวันต่อมาโนอาก็ส่งนกพิราบตัวนั้นออกไปอีกครั้ง นกพิราบกลับมาพร้อมคาบใบมะกอกมาด้วย โนอาจึงรู้ว่าน้ำลดจากแผ่นดินและพืชกำลังเติบโตอีกครั้ง สัปดาห์ต่อมาเขาส่งนกพิราบออกไปและนกนั้นไม่ได้บินกลับมาอีกเลย ต่อมาน้ำก็แห้งจากแผ่นดิน

ในที่สุดโนอาและครอบครัวรวมทั้งสัตว์ทั้งหมดก็ได้ออกมาจากเรือ เขาขอบคุณพระเจ้าที่เขายังมีชีวิตอยู่และสรรเสริญพระองค์ พระเจ้าสัญญาว่าจะไม่ทำให้เกิดน้ำท่วมโลกอีกและได้ตั้งรุ้งไว้เป็นเครื่องหมายแห่งคำสัญญานั้น

สดุดี 7:10 “พระเจ้าทรงเป็นโล่ของข้าพเจ้า ผู้ทรงช่วยคนทีมีใจเที่ยงตรงให้รอด”

**03 - น้ำท่วมโลก (The great flood) – คู่มือการสอน Teacher guide (ปฐมกาล 6:11-22, 7:11-23, 8:14-22)**

**ไฮไลท์:**

1)มนุษย์เริ่มทวีมากขึ้นบนแผ่นดินโลก พวกเขายังคงไม่เชื่อฟังพระเจ้า และเลือกทำแต่สิ่งไม่ดี พระเจ้าตัดสินใจว่าพระองค์จะต้องการกำจัดความบาปและความชั่วร้ายเหล่านี้ พระองค์ตัดสินใจที่จะทำให้น้ำท่วมแผ่นดินโลก

2)มีชายคนหนึ่งที่ยังคงเชื่อฟังพระเจ้า ชื่อของเขาคือโนอาห์ พระเจ้าจึงตรัสแก่โนอาห์ว่าพระองค์จะเป็นผู้ทำให้น้ำท่วมแผ่นดินโลก พระเจ้าบอกให้โนอาห์สร้างเรือขนาดใหญ่มีชื่อว่า เรือของโนอาห์ ในเรือมีสิ่งมีชีวิตทุกสายพันธ์ที่พระเจ้าต้องการช่วย

3)เมื่อใกล้ถึงเวลาที่น้ำท่วม พระเจ้าจึงตรัสแก่โนอาห์ว่า “เจ้าและครัวเรือนทั้งหมดของเจ้าจงเข้าไปในเรือ จงเอาสัตว์ทุกชนิดไปกับเจ้าควรจะนำสิ่งมีชีวิตทุกชนิดอย่างละคู่” เมื่อทุกคนอยู่ในเรื่อ ฝนก็เริ่มตก

4)น้ำท่วมแผ่นดินอยู่ถึง 150 วัน เรือก็ค้างอยู่บนเทือกเขาสูง โนอาห์ก็ปล่อยกา และนกพิราบตัวหนึ่ง เพื่อดูว่าพวกมันจะหาที่แผ่นดินที่จะเกาะได้ มีนกพิราบเท่านั้นที่บินกลับมา ไม่นานจากนั้นโนอาห์ก็ปล่อยนกพิราบอีกครั้ง เมื่อเวลาเย็นนกพิราบก็กลับมาหาโนอาห์ และคาบใบมะกอกเขียวสดมาด้วย โนอาห์จึงรู้ว่าน้ำลดจากแผ่นดินแล้ว แผ่นดินแห้งแล้ว

5)โนอาห์และครอบครัวของเขารู้สึกขอบคุณพระเจ้าที่ช่วงเวลานั้นได้จบลง พวกเขาสรรเสริญพระเจ้า พระเจ้าทรงสร้างสายรุ้งไว้บนท้องฟ้า เพื่อเป็นสัญญาว่าจะไม่ทำให้น้ำท่วมโลกอีกครั้ง

**คำถาม:**

1)พระเจ้าตัดสินใจทำอะไร เมื่อโลกนี้มีแต่ความบาป และความชั่วร้าย?

2)ใครคือชายคนหนึ่งที่ยังคงเชื่อฟังพระเจ้า?

3)พระเจ้าบอกให้โนอาห์ทำอะไร?

4)ใครจะเข้าไปในเรือ?

5)นกชนิดใดที่คาบใบมะกอกเขียวสดกลับมา เพื่อแสดงว่ามีแผ่นดินอีกครั้ง?

6)พระเจ้าทำอะไรทเพื่อแสดงโนอาห์เห็นว่า พระองค์จะไม่ทำให้น้ำท่วมโลกอีกครั้ง?

**คำตอบ:**

1)พระเจ้าตัดสินใจให้น้ำท่วมโลก เมื่อพระองค์ว่าโลกนี้มีแต่ความบาป และความชั่วร้าย

2)โนอาห์คือชายคนหนึ่งที่ยังคงเชื่อฟังพระเจ้า

3)พระเจ้าบอกให้โนอาห์สร้างเรือ

4)ภรรยาของโนอาห์ ลูกๆ ของโนอาห์ และภรรยาของลูกๆ โนอาห์ สัตว์ทุกชนิดอย่างละคู่

5)นกพิราบคาบใบมะกอกเขียวสดกลับมา เพื่อแสดงว่ามีแผ่นดินอีกครั้ง

6)พระเจ้าทรงสร้างสายรุ้งไว้บนท้องฟ้า เพื่อเป็นสัญญาว่าจะไม่ทำให้น้ำท่วมโลกอีกครั้ง

